Written by webmeester on June 14, 2010 . Posted in Wêreldbeker Sokker 2010
Nadat Ben Marais TUG se visie by 'n kerk in die noordelike provinsie gedeel het, het 'n paar vd mense wat dit gehoor het, besluit om na plekke uit te reik waar daar soms nie eers elektrisiteit is nie.
Hulle eerste uitreik was Saterdag, 12 Junie 2010 na 'n klein nedersetting daar naby. Daar is eers sokker en netbal met die kinders gespeel, vir hulle kos gegee en 'n geestelike DVD is gewys. Daarna is 'n sokkerwedstryd (TUG viewing) gewys. Hierdie gemeenskap leef regtig in swak omstandighede.
Wat hierdie geleentheid so besonders maak, is dat Youth Against Crime en die Youth League saam met hierdie groepie christene werk met elke uitreik. Dit was die eerste keer dat hierdie twee instansies die gemeenskap besoek het en hulle het besluit om weer terug te gaan soontoe. Nie net om dienslewering aan te spreek nie, maar ook die Goeie Nuus uit te dra. Hierdie mense is besig om Christus se hande en voete te wees en Jesus se liefde te demonstreer aan die armstes.
Op 'n plattelandse Oos- Kaapse dorpie het iemand wat met die jeug werk, die TUG resource kit gekyk.
Groot was my verbasing om te hoor wat sy alles vermag het met die inligting daarop en die momentum van die wêreldbeker:
Die video clips op die TUG DVD is, is gedurende Pinkster in die kerk gewys.
Hulle het OM se boekie gebruik om vir die lande te bid.
Sy was by 7 skole in die omgewing met 'n living ball en die evangelieboodskap wat dit uitdra.
Sy het ook die landsvlag se kleure gebruik om die boodskap vas te lê.
Die kinders is ingelig rondom human trafficking.
Gedurende die vakansie, gaan sy die laaste 3 weke werk by 5 skole, een elke dag, om die kinders te vertel van Jesus en die lewegewende boodskap.
Hier het God een mens se hart aangeraak en sy het die middels tot haar beskikking gebruik. Wie sal ooit weet hoeveel kinders daar vir die koninkryk gewen word?